Xénia Krizsán

Xénia Krizsán (sündinud 13. jaanuaril 1993 Budapestis) on Ungari kergejõustiklane, kelle põhiala on seitsmevõistlus.

Oma esimese tiitlivõistluste medali võitis Xénia Krizsán 2012. aasta juunioride maailmameistrivõistlustel Barcelonas. Isikliku rekordiga 5957 punkti võitis ta kuubalanna Yorgelis Rodrígueze järel hõbemedali.

2015. aasta Euroopa U23 meistrivõistlustel Tallinnas võitis ta kuldmedali Ljubov Tkatši ja Ivona Dadici ees.

2018. aasta Euroopa meistrivõistlustel Berliinis sai ta 6367 punktiga seitsmenda koha.

2021. aasta Euroopa sisemeistrivõistlustel Toruńis võitis ta viievõistluse isikliku rekordiga 4644 punkti pronksmedali.

2022. aasta Euroopa meistrivõistlustel Münchenis sai ta 6372 punktiga viienda koha.

2023. aasta Euroopa sisemeistrivõistlustel İstanbulis sai ta 4493 punktiga viienda koha.

Xénia Krizsán on seni osalenud kolmedel olümpiamängudel. Rio de Janeiro olümpiamängudel 2016. aastal sai ta 16. koha, 2020. aasta Tōkyō olümpiamängudel 13. koha ja 2024. aasta Pariisi olümpiamängudel 7. koha.

Isiklikud rekordid
Seisuga 29. aprill 2023
Välitingimustes
 Ala  Tulemus  Aeg  Koht 200 m jooks  24,32  29. mai 2021   Götzis 800 m jooks  2.06,27  9. august 2024   Pariis 100 m tõkkejooks  13,31  29. mai 2021   Götzis Kõrgushüpe  1.82  16. september 2017   Talence Kaugushüpe  6.41  30. mai 2021   Götzis Kuulitõuge  14.47  29. mai 2021   Götzis Odavise  53.27  23. juuni 2019   Talence Seitsmevõistlus  6651 NR  30. mai 2021   Götzis
Sisetingimustes
 Ala  Tulemus  Aeg  Koht 800 m jooks  2.10,50  1. märts 2019   Glasgow 60 m tõkkejooks  8,27  5. märts 2021   Toruń Kõrgushüpe  1.82  2. märts 2018   Birmingham Kaugushüpe  6.21  14. veebruar 2021   Budapest Kuulitõuge  14.48  5. märts 2021   Toruń Viievõistlus  4644   5. märts 2021   Toruń
Allikas: Rahvusvaheline Kergejõustikuliit

 Viited 

 Välislingid 




Kategooria:Ungari kergejõustiklased
Kategooria:Seitsmevõistlejad
Kategooria:Sündinud 1993